Anton Välimaa

Anton Välimaa (s. 22. elokuuta 1999 Kauhava) on suomalainen lentopalloilija, pelipaikaltaan passari. Hän on syntynyt Kauhavalla.

Antonin seura kaudella 2023-2024 on Kokkolan Tiikerit. Kaudelle 2023-2024 etsinnässä oli ensimmäinen sopimus ulkomaille. Sopivaa seuraa ei kuitenkaan löytynyt joten ura jatkuu toistaiseksi kotimaan kentillä. Tiikerit oli helppo valinta sillä liigaura alkoi Kokkolan Tiikereissä kaudella 2017-2018.  

Juniorivuodet 

Ura alkoi aikoinaan Kauhavan Wisassa jossa Anton on ollut mukana voittamassa useita junioreiden SM-mitaleja. Junioreiden SM-kulta tuli kuitenkin Oulun Kiskon riveissä vuonna 2015 B-pojissa. Junioreiden alue SM-kisoista on on myös useita mitaleja Lännen riveissä. 

Kuortaneen valmennuskeskuksessa Välimaa pelasi kaksi kautta 2-sarjaa ja 1-sarjaa ennen siirtymistään liigakentille ja oli edustamassa Suomea mm. junioreiden EM-kisoissa 2017. Suomi saavutti kisoissa kahdeksannen sijan. 

Liigaura 

Liigaura alkoi Kokkolan Tiikereissä kaudella 2017-2018. Peliajan lisääntyessä toisella liigakaudella pelit lähtivät hyvin käyntiin ja kauden 2018-2019 päätteeksi Anton valittiin Lentopallon Mestaruusliigan vuoden läpimurtopelaajaksi. Kehitys on jatkunut ja 2019-2020 hän sai ensimmäisen nimityksensä liigan kuukauden tähdistöön marraskuussa 2019, toinen nimitys kuukauden tähdistöön on Akaan riveissä helmikuulta 2021. 

Kaudelle 2021-2022 Anton teki 1+1 mallisen sopimuksen Akaalle. Ensimmäisen Akaa kauden jälkeen optio otettiin käyttöön ja pelit jatkuivat Akaalla myös kaudella 2022-2023.   

Kausi 2021-2022 Akaassa alkoi  hyvin, ensimmäinen "parasta palvelua" nimitys lokakuun passariksi tuli yleisöäänestyksessä. Nimitykset tulivat myös marraskuun ja tammikuun osalta.  

Ensimmäinen aikuisten sarjan SM-mitali on kauden 2020-2021 päätteeksi saavutettu pronssi mestaruusliigassa Kokkolan Tiikerien riveissä. Akaa-Volley saavutti kauden 2021-2022 päätteeksi ensimmäisen SM-mitalinsa voittamalla pronssiottelusarjassa Hurrikaani-Loimaan. Antonille mitali oli toinen aikuisten sarjassa.  

Menestys on ollut nousujohteista, Akaa kirkasti edellisen kauden mitaliaan ja saavutti SM-Hopeaa mestaruusliigassa ja hopeaa Suomen Cupissa kaudella 2022-2023.  

Kokemusta on myös miesten maajokkueesta. Kesällä 2020 Anton kutsuttiin Suomen miesten lentopallomaajoukkueen harjoitusryhmään, joka valmistautui vuoden 2021 EM-kisoihin.  

Anton on Hurrikaanissa pelaavan Santeri Välimaan vanhempi veli. Kasvattajaseura on Kauhavan Wisa.

Lähteet

Suomalaiset lentopalloilijat
Vuonna 1999 syntyneet
Elävät henkilöt